**Izziņa par atzinumos sniegtajiem iebildumiem**

**Ministru kabineta noteikumu projekts “Grozījums Ministru kabineta 2016. gada 17. maija noteikumos Nr.297 ”Kārtība, kādā notiek Valsts ugunsdzēsības un glābšanas dienests veic un vada ugunsgrēku dzēšanu un glābšanas darbus”” (VSS-754)**

|  |  |  |
| --- | --- | --- |
|  |  |  |

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 21.12.2020 - 30.12.2020, 03.02.2021 - 10.02.2021Starpministriju (institūciju) sanāksme 02.02.2021 |
|  |  |
| Saskaņošanas dalībnieki | Tieslietu ministrija |
|  | Finanšu ministrija |
|  | Vides aizsardzības un reģionālās attīstības ministrija |
|  | Latvijas Pašvaldību savienība |
|  | Latvijas Brīvo arodbiedrību savienība |
|  |  |
|  |  |
| Saskaņošanas dalībnieki izskatīja šādu ministriju (citu institūciju)iebildumus | Tieslietu ministrija, Vides aizsardzības un reģionālās attīstības ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  | Starpministriju (institūciju) sanāksme: Finanšu ministrija, Latvijas pašvaldību savienība |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 6.1. pilsētā, ciemā un mazciemā, kur atrodas Valsts ugunsdzēsības un glābšanas dienesta daļa vai postenis, – astoņu minūšu laikā; | **Tieslietu ministrija**Noteikumu projekta 1.punkts paredz, ka pēc izbraukšanas no tuvākās Valsts ugunsdzēsības un glābšanas dienesta daļas vai posteņa, apakšvienība pilsētā, ciemā, mazciemā, pagastā vai citā novada teritorijā, kur neatrodas Valsts ugunsdzēsības un glābšanas dienesta daļa vai postenis, ierodas 23 minūšu laikā.Vēršam uzmanību, ka Administratīvo teritoriju un apdzīvoto vietu likuma 7.pants paredz, ka Latvijas republikā ir šādas apdzīvotas vietas: 1) pilsētas; 2) ciemi; 3) mazciemi; 4) viensētas.Savukārt no minētā likuma pielikuma izriet, ka administratīvā teritorija un tās administratīvais centrs ir attiecīgā valstspilsētas pašvaldība vai novads un tā centrs. Savukārt administratīvajā teritorij\a ietilpstošā teritoriālā iedalījuma vienība var būt pagasts, novadā ietilpstošā pilsētā vai valstspilsēta.Ņemot vērā minēto, uzskatām, ka vārds “pagastā” ir svītrojams, jo novads ir plašāks jēdzien un tajā ir iekļauts pagasts, novadā ietilpstošā pilsēta vai valstspilsēta.Vienlaikus vēršam uzmanību, ka noteikumu projektā ietvertais regulējums rada jautājumu, kādā laikā Valsts ugunsdzēsības un glābšanas dienestam jāierodas pagastā, kurā atrodas šīs iestādes daļa vai postenis. Lūdzam sniegt atbilstošu skaidrojumu anotācijā un nepieciešamības gadījumā precizēt noteikumu projektā ietvertā 6.1.apakšpunkta redakciju pēc analoģijas ar 6.2apakšpunkta redakciju. | ***Ņemts vērā*** |  “6. Pēc izbraukšanas no tuvākās Valsts ugunsdzēsības un glābšanas dienesta daļas vai posteņa apakšvienība notikuma vietā ierodas:6.1. pilsētā, ciemā un mazciemā, kur atrodas Valsts ugunsdzēsības un glābšanas dienesta daļa vai postenis, – astoņu minūšu laikā;6.2. pilsētā, ciemā, mazciemā, kur neatrodas Valsts ugunsdzēsības un glābšanas dienesta daļa vai postenis, kā arī citā novada teritorijā – 23 minūšu laikā.”.Skatīt anotāciju. |
| 2. | 2.Noteikumi stājas spēkā 2021.gada 1.jūlijā. | Noteikumu projekta 2.punkts paredz, ka noteikumi stāsies spēkā 2021.gada 1.jūlijā. Savukārt anotācijas I sadaļas 2.punktā ir sniegta informācija, ka Administratīvo teritoriju un apdzīvoto vietu likums, kas stājas spēkā 2020.gada 23.jūnijā, izšķir šādus apdzīvoto vietu veidus: 1) pilsētas; 2) ciemus; 3) mazciemus; 4) viensētas. Pilsētas sīkāk tiek iedalītas valstspilsētās un novadu pilsētās. Attiecībā uz ciemiem minētā likuma pārejas noteikumu 15.punkts paredz, ka no 2021.gada 1.jūlija adrešu reģistrā reģistrētie ciemi, kuriem teritorijas plānojamā nav noteiktas ciema robežas, uzskatāmi par mazciemiem, un Valsts zemes dienests veic attiecīgas izmaiņas adrešu reģistrā. Līdz ar to pastāv iespēja, ka ciems, kurā uz noteikumu projekta izstrādes dienu atrodas Valsts ugunsdzēsības un glābšanas daļa vai postenis, pēc 2021.gada 1.jūlija būs uzskatāms par mazciemu.Vēršam uzmanību, ka no minētās informācijas nav saprotams, kāpēc visam noteikumu projektā paredzētajam regulējumam ir jāstājas spēkā 2021.gada 1.jūlijā, ja Administratīvo teritoriju un apdzīvoto vietu likums jau ir stājies spēkā 2020.gada 23.jūnijā.Ņemot vērā minēto, lūdzam precizēt noteikumu projektu vai papildināt anotāciju ar pamatojumu šāda regulējuma nepieciešamībai. | ***Ņemts vērā*** | Skatīt anotācijas I sadaļas 2.punktu |
| 3. |  | Lūdzam precizēt noteikumu projekta anotāciju atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” (turpmāk – Instrukcija Nr.19) III nodaļai, kā arī 3.punktam (anotācijas uzdevums ir informēt lēmuma pieņēmējus un ieinteresētās puses par sekām un ietekmi, ko radīs projekts).Vēršam uzmanību, ka noteikumu projektā paredzētais varētu ietekmēt Valsts ugunsdzēsības un glābšanas dienesta daļas vai posteņa apakšvienības, kā arī attiecīgās administratīvās teritorijas iedzīvotājus. Tādēļ anotācijas II sadaļā ir jāietver informācija, kas sniegtu pārliecību, ka ietekme uz šīm mērķgrupām ir izvērtēta. | ***Ņemts vērā***. | Skatīt anotācijas II sadaļu |
| 4. | 6.2. pilsētā, ciemā, mazciemā, kur neatrodas Valsts ugunsdzēsības un glābšanas dienesta daļa vai postenis, kā arī citā novada teritorijā – 23 minūšu laikā.”. | **Vides aizsardzības un reģionālās attīstības ministrija**(23.12.2020. iebildums)Vides aizsardzības un reģionālās attīstības ministrija (turpmāk – Ministrija) saistībā ar noteikumu projektu "Grozījums Ministru kabineta 2016. gada 17. maija noteikumos Nr. 297 "Kārtība, kādā Valsts ugunsdzēsības un glābšanas dienests veic un vada ugunsgrēku dzēšanu un glābšanas darbus"" (VSS – 754) (turpmāk – projekts) izsaka sekojošu iebildumu.Noteikumu projekta 6.2. apakšpunktā noteikts, ka Valsts ugunsdzēsības un glābšanas dienests (turpmāk – dienests) nodrošina savas vienības ierašanos notikuma vietā pilsētā, ciemā, novada un pagasta teritorijā, kur neatrodas dienesta daļa vai postenis, – 23 minūšu laikā. Lai arī ierašanās laiks – 23 minūtes – ir spēkā no Ministru kabineta 2016. gada 17. maija noteikumu Nr. 297 pieņemšanas, Ministrija pauž bažas, ka reaģēšanas laiks nav efektīvs un bieži var būt novēlots, ņemot vērā, ka ugunsnelaimes posts šajā laikā jau būtu radījis neatgriezeniskas sekas objektam notikuma vietā. Šādos gadījumos likumsakarīgi tiek iedragāta uzticība un paļāvība valsts struktūrām ugunsdrošības un ugunsdzēsības jomā, kuru pastāvēšanas mērķis ir nodrošināt ātru un efektīvu reaģēšanu, tādējādi iedzīvotājiem sniedzot pēc iespējas nekavējošu atbalstu ugunsnelaimē.Atbilstoši Civilās aizsardzības un katastrofas pārvaldīšanas likuma 3. panta trešās daļas 5. punktam kā viens no civilās aizsardzības sistēmas uzdevumiem paredz palīdzības katastrofā cietušajiem sniegšanu un kaitējuma, ko katastrofa radījusi vai var radīt cilvēkiem, videi un īpašumam, mazināšanu. Lai arī pašvaldībām Ugunsdrošības un ugunsdzēsības likuma 7. panta 2. punktā ir dota iespēja atbalstīt brīvprātīgo ugunsdzēsēju organizāciju veidošanu pašvaldības teritorijā, tas tomēr ir saistāms ar pašvaldību iespējām, nevis pienākumu. Tādēļ būtu jānodrošina tāda valstij noteiktā pienākuma izpilde, lai iedzīvotāju veselības, dzīvības un īpašuma aizsardzība būtu efektīva, nevis atkarīga no pašvaldības iespējām to atbalstīt papildus savai tiešajai likumā noteiktajai kompetencei. | Starpministriju (starpinstitūciju) sanāksmē panākta vienošanās 6.2.apakšpunktu atstāt noteikumu projekta redakcijā | 6.2. pilsētā, ciemā, mazciemā, kur neatrodas Valsts ugunsdzēsības un glābšanas dienesta daļa vai postenis, kā arī citā novada teritorijā – 23 minūšu laikā.”. |

|  |  |
| --- | --- |
| Atbildīgā amatpersona |  |
|  | (paraksts) |
| Kaspars Zāģeris |
|  |
| Valsts ugunsdzēsības un glābšanas dienesta Operatīvās vadības pārvaldes Ugunsgrēku dzēšanas un glābšanas darbu nodaļas priekšnieks |
| Tālr.: 67075943 |
| kaspars.zageris@vugd.gov.lv |